Lada 1200

Lada 1200 oli venälaisen AvtoVAZin vuosina 1970–1988 valmistama Lada-mallistoon kuulunut henkilöautosarja, johon kuului sedan- ja farmarimalleja, useina eri variantteina.

 Yleistä 
Lada 1200 perustui italialaiseen Fiat 124 -malliin. Alkuperäiseen konseptiin tehtiin monia muutoksia, mm. lämmityslaitteen kenno vaihdettiin suurempaan ja taakse tulivat alumiiniset jarrurummut. Moottoriksi vaihtui moderni, kannen yläpuolisella nokka-akselilla varustettu versio.Ladakerho - Ladainfo, takavetomallit Se oli lähtöisin Fiatin suunnittelupöydältä, mutta yhtiö itse ei käyttänyt sitä missään mallissaan. Jousitusta korotettiin ja koripellit prässättiin paksummasta materiaalista. Alkuun Lada oli varustettu auton keulassa olevalla veivin reiällä, jolla pyrittiin takaamaan auton käynnistyminen, mikäli virta loppuu siellä, missä apua ei ole saatavissa. Samanlainen liikkumisen varmistuskeino oli käsikäyttöinen polttoainepumppu.LADA models & brand history - autoevolution

Suomeen VAZ-2101 -mallia alettiin tuoda vuonna 1971, kauppanimellä Lada 1200.

Ensimmäisten autojen keulamerkissä oli teksti ТОЛЬЯТТИ eli Toljatti, kuten historiallisen dokumenttifilmin kohta 2.05 osoittaa. VAZ-2101-dokumentti Sittemmin keulamerkin tekstiksi tuli ВАЗ eli VAZ.

 Lada 1200, Lada 1300, Lada 1200 L 
Vuosiluvut tarkoittavat Suomen maahantuontivuosia, eivät mallin valmistusvuosia.
 VAZ-2101 (Lada 1200) (1971 – 1982) 
Alkuperäinen perusmalli, kaksikurkkuisella DAAZ-Weber-kaasuttimella (ДААЗ-2101) varustettu, 62 hv:n 1,2-litrainen moottori.1970 VAZ 2101 Lada 1200 (model since mid-year 1970 for Europe) specifications & performance data review

 VAZ-21011 (Lada 1300) (1974 – 1980) 
Lada 1300 perustuu perusmallin koriin, mutta siinä on uudistetut istuimet, verhoilut, kojelautan sävytys, puskurit, maski ja takavalot, lisäksi varusteluun kuuluu peruutusvalo ja läpivirtaustuuletus. Iskutilavuudeltaan 1,3-litrainen, 67 hv:n moottori oli muokattu perusversion porausta kasvattamalla.1974 VAZ 21011 Lada 1300 (model since mid-year 1974 for Europe ) specifications & performance data review

 VAZ-21013 (Lada 1200 L) (1977 – 1989) 
Lada 1200 L tuli myyntiin loppuvuodesta 1977. Varustukseltaan malli oli samanlainen kuin Lada 1300 (VAZ-21011) , mutta siinä oli 1200-mallin (VAZ-2101) 1,2-litrainen, 60 hv:n moottori.Ladakerho - LADA 1300 (VAZ-21011) ja sen muunnokset Joillain markkina-alueilla tämän mallin nimenä oli 1200 S, kuten oheinen kuva osoittaa.

 VAZ-2101-02 (Lada 1200) (1978 – 1982) 
Vuonna 1978 Lada 1200 -mallista tuli myyntiin paremmin varusteltu versio VAZ-2101-02, jonka vakiovarusteena on mm. peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300 (VAZ-21011). 02-versio  korvaa alkuperäisen version, mallin kauppanimen pysyessä samana, versio on myynnissä vuosina 1978 – 1982. Tässä yhteydessä kaikkien Lada-mallien vakiovarusteeksi tulee jarrutehostin.

 Tekniset tiedot  
VAZ-2101:n Suomessa tarjolla olleet vaihtoehdot:

 Ottomoottorit 
 Malli VAZ-2101  VAZ-21011  VAZ-21013 VAZ-2101-02 Rakenne R4-ottomoottori, 8V-SOHC, kaasutin Iskutilavuus 1197 cm³ 1294 cm³1197 cm³ Teho  62 hv DIN @5600 r/min 67 hv DIN @5600 r/min 59 hv DIN @5600 r/min 62 hv DIN @5600 r/min Vääntö 87 Nm @3400 r/min 94 Nm @3400 r/min 87 Nm @3400 r/min Huippunopeus 142 km/h 145 km/h 140 km/h 142 km/h Kiihtyvyys 0–100 km/h 19 s 18 s 19 s Vetotapa Takaveto Vaihteisto 4-portainen manuaali Polttoaineenkulutus(yhdistetty) 8,9 l/100 km 11,1 l/100 km 8,9 l/100 km

 Lada 1200 Combi / 1500 Combi 


Vuosiluvut tarkoittavat Suomen maahantuontivuosia, eivät mallin valmistusvuosia.
 VAZ-2102 (Lada 1200 Combi) (1972 – 1978) 
VAZ-2102 on Fiat 124 Familiareen ja VAZ-2101:een perustuva farmarimalli, jonka kauppanimi Suomessa oli Lada Combi. Sitä myytiin vuosina 1972 – 1985. Perusmallista poiketen farmarimallissa oli vahvempi takajousitus, 165-13 renkaat 5" leveällä vanteella ja vetopyörästön välityssuhde 4,44.

 VAZ-2102-02 (Lada 1200 Combi) (1978 – 1982) 
Combi-mallin parnneltu versio tuli sedan-mallin tavoin myyntiin vuonna 1978. Mallissa on 2101-02:n tavoin peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300.

 VAZ-21023-02 (Lada 1500 Combi) (1979 – 1985) 
Vuonna 1979 markkinoille tuotiin malli Lada 1500 Combi (VAZ-21023-02 / 1979 - 1980), jossa oli 1200 Combin kori ja varusteet yhdessä 1500 S:n moottorin ja voimansiirron kanssa. Uutta Combissa oli myös takalasin pyyhin ja pesulaite.  

Vuonna 1980 markkinoille tuotiin Lada 1500 Combi DL (VAZ-21023-01 / 1980-1985), joka on muuten kuin edellisenä vuonna esitelty malli, mutta pyöreillä mittareilla varustettu kojelauta on peräisin mallista 1500 S.

 Tekniset tiedot  
VAZ-2102:n, ja sen muunnosten, Suomessa tarjolla olleet vaihtoehdot:

 Ottomoottorit 
 Malli VAZ-2102  VAZ-21023  Rakenne R4-ottomoottori, 8V-SOHC, kaasutin Iskutilavuus 1198 cm³ 1452 cm³ Teho  62 hv DIN @5600 r/min 75 hv DIN @5600 r/min Vääntö 87 Nm @3400 r/min 106 Nm @3400 r/min Huippunopeus 135 km/h 147 km/h Kiihtyvyys 0–100 km/h 20 s VAZ 2102 Lada 1200 (1971) detailed performance and fuel economy data factory claim and ProfessCars™ estimation  17 s Vetotapa Takaveto Vaihteisto 4-portainen manuaali Polttoaineenkulutus(yhdistetty) 10 l/100 km 8,9 l/100 km

 Lähteet 

 Aiheesta muualla 
 Lada 1200 -videoita
 Lada 1200 Combi -videoita

1200
Luokka:1970-luvun autot
Luokka:1980-luvun autot